Masswal, d yiwen n weqcic turar yis-s ddunit akken ilaq, yesεedda kra n tegnatin i tyeǧǧan ad yegzu wa ad yissin ddunit. Baba-s d ameryaḥu iruḥ yunag ɣer Fransa, yeǧǧa-t d llufan, yerwa lemεayrat seg tizya-s, yezgan sawalen-as a mmi-s n yimenfi. D yemma-s Lǧu i yufa ɣer yidis-is am tgejdit, yezga yettsennid ɣur-s, ɣef waya i yebɣa ad d-yufrar deg uɣarbaz akken kan ad tt-yessefraḥ, ad as-yerr xaṛsum cwiṭ seg lxir-is .